CELEX: 62021CN0203
Language: el
Date: 2021-03-31 00:00:00
Title: Υπόθεση C-203/21: Αίτηση προδικαστικής αποφάσεως την οποία υπέβαλε το Okrazhen sad Burgas (Βουλγαρία) στις 31 Μαρτίου 2021 — Ποινική διαδικασία κατά «DELTA STROY 2003» EOOD

14.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/25
            
         
      Αίτηση προδικαστικής αποφάσεως την οποία υπέβαλε το Okrazhen sad Burgas (Βουλγαρία) στις 31 Μαρτίου 2021 — Ποινική διαδικασία κατά «DELTA STROY 2003» EOOD
      (Υπόθεση C-203/21)
      (2021/C 228/34)
      Γλώσσα διαδικασίας: η βουλγαρική
      
         Αιτούν δικαστήριο
      
      Okrazhen sad Burgas
      
         Ποινική διαδικασία ενώπιον του αιτούντος δικαστηρίου κατά
      
      «DELTA STROY 2003» EOOD
      
         Προδικαστικά ερωτήματα
      
      
               
                  1)
               
               
                  Έχουν τα άρθρα 4 και 5 της απόφασης-πλαισίου 2005/212/ΔΕΥ, καθώς και το άρθρο 49 του Χάρτη των Θεμελιωδών Δικαιωμάτων της Ευρωπαϊκής Ένωσης, την έννοια ότι επιτρέπουν ρύθμιση κράτους μέλους βάσει της οποίας, σε διαδικασία όπως αυτή της κύριας δίκης, το εθνικό δικαστήριο μπορεί να επιβάλει κύρωση σε νομικό πρόσωπο για συγκεκριμένο ποινικό αδίκημα, η διάπραξη του οποίου δεν έχει ακόμα διαπιστωθεί, επειδή αποτελεί αντικείμενο παράλληλης ποινικής διαδικασίας η οποία δεν έχει περατωθεί οριστικώς;
               
            
               
                  2)
               
               
                  Έχουν τα άρθρα 4 και 5 της απόφασης-πλαισίου 2005/212/ΔΕΥ, καθώς και το άρθρο 49 του Χάρτη των Θεμελιωδών Δικαιωμάτων της Ευρωπαϊκής Ένωσης, την έννοια ότι επιτρέπουν ρύθμιση κράτους μέλους βάσει της οποίας, σε διαδικασία όπως αυτή της κύριας δίκης, το εθνικό δικαστήριο μπορεί να επιβάλει κύρωση σε νομικό πρόσωπο, η οποία συνίσταται σε πρόστιμο ύψους ίσου προς το ποσό του προϊόντος συγκεκριμένου ποινικού αδικήματος, η διάπραξη του οποίου δεν έχει ακόμα διαπιστωθεί, επειδή αποτελεί αντικείμενο παράλληλης ποινικής διαδικασίας η οποία δεν έχει περατωθεί οριστικώς;